PATVIRTINTA

Kauno technikos kolegijos direktoriaus

2021 m gruodžio 28 d. įsakymu Nr. V1-209

**INFORMACIJOS APIE PAŽEIDIMUS KAUNO TECHNIKOS KOLEGIJOJE**

**TEIKIMO IR TVARKYMO TVARKOS APRAŠAS**

1. **BENDROSIOS NUOSTATOS**
2. Informacijos apie pažeidimus Kauno technikos kolegijoje teikimo tvarkos aprašas (toliau – Aprašas) nustato informacijos teikimo ir tvarkymo apie Kauno technikos kolegijoje (toliau – Kolegija) galimai rengiamus, padarytus ar daromus pažeidimus, informacijos apie pažeidimus priėmimo Kolegijoje veikiančiu vidiniu informacijos apie pažeidimus teikimo kanalu, jos vertinimo, nagrinėjimo ir sprendimų priėmimo tvarką.
3. Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme (toliau – Įstatymas) ir Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše, patvirtintame Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ (toliau – Vidinių kanalų tvarkos aprašas).
4. Kolegijoje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimą, apsaugos priemonės užtikrinamos vadovaujantis Įstatymu, kitais teisės aktais ir šiuo Aprašu.
5. Šiame Apraše vartojamos sąvokos:
   1. Asmuo, teikiantis informaciją apie pažeidimą – asmuo, kuris kompetentingam subjektui pateikia informaciją apie pažeidimą Kolegijoje, su kuriuo jį sieja ar siejo darbo santykiai arba sutartiniai santykiai (studijų, projekto, stažuotės, praktikos, konsultavimo, paslaugų, rangos ir pan.).
   2. Kompetentingas subjektas – Kolegijos direktoriaus įsakymu paskirtas asmuo, kuris administruoja vidinį informacijos apie pažeidimus teikimo kanalą, nagrinėja juo gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą, išskyrus įstatymuose nustatytus atvejus, ir atlieka kitas Vidinių kanalų tvarkos apraše numatytas funkcijas.
   3. Pažeidimas – Kolegijos veikloje galbūt rengiama, daroma ar padaryta nusikalstama veika, administracinis nusižengimas, darbo pareigų pažeidimas, ar kitas grėsmę viešajam interesui keliantis arba jį pažeidžiantis teisės veikimas ar neveikimas, apie kuriuos pranešėjas sužino savo turimų ar turėtų darbo santykių arba sutartinių santykių pagrindu.
   4. Vidinis informacijos apie pažeidimus teikimo kanalas (toliau – vidinis kanalas) – Apraše nustatyta tvarka sukurta ir taikoma informacijos apie pažeidimus Kolegijos veikloje teikimo, tyrimo ir asmens informavimo procedūra.
   5. Kitos šiame Apraše vartojamos sąvokos suprantamos taip, kaip jos apibrėžtos Įstatyme ir kituose pranešėjų apsaugą reglamentuojančiuose norminiuose teisės aktuose.
6. **INFORMACIJOS APIE PAŽEIDIMUS TEIKIMAS IR REGISTRAVIMAS**
7. Apie pažeidimą pranešti vidiniu kanalu gali bet kuris asmuo, kurį su Kolegija sieja ar siejo darbo santykiai arba sutartiniai santykiai (studijų, projekto, stažuotės, praktikos, savanorystės, konsultavimo, paslaugų, rangos ir pan.)
8. Informacija apie pažeidimus pateikiama raštu. Asmuo, teikiantis informaciją apie pažeidimą, turi užpildyti Lietuvos Respublikos Vyriausybės nustatytos formos pranešimą (Aprašo 1 priedas). Pranešimo forma taip pat skelbiama Kolegijos interneto svetainėje.
9. Teikiant informaciją apie pažeidimą nurodoma: 
   1. informaciją apie pažeidimą teikiančio asmens vardas, pavardė, kontaktiniai duomenys;
   2. informacijos apie pažeidimą aplinkybės (koks pažeidimas, kada ir kokiu būdu padarytas, daromas ar rengiamasi jį daryti; jei įmanoma, pateikti bet kokius turimus dokumentus, duomenis ar informaciją, atskleidžiančią galimo pažeidimo požymius);
   3. galimo pažeidėjo vardas, pavardė ir pareigos, jei informaciją teikiančiam asmeniui šie duomenys yra žinomi, taip pat kita svarbi informacija, kuri turėtų padėti nustatyti galimai pažeidimą padariusį asmenį;
   4. ar asmuo, pateikęs informaciją apie pažeidimą, pageidauja, kad jį informuotų apie priimtus sprendimus, ar pageidauja, kad nebūtų atskleisti jo asmens duomenys.
10. Jeigu asmuo, teikiantis informaciją apie pažeidimą, nesilaiko pranešimo formos reikalavimo ir apie pažeidimą praneša laisvos formos pranešimu, pranešime būtina nurodyti, kad jis teikiamas vadovaujantis Įstatymu.
11. Asmuo, teikiantis informaciją apie pažeidimą, Kolegijoje ją gali pateikti užpildydamas nustatytos formos arba laisvos formos pranešimą vienu iš šių būdų:
    1. tiesiogiai kompetentingam subjektui;
    2. atsiųsti informaciją Kolegijos elektroninio pašto adresu [korupcijosprevencija@edu.ktkt.lt](mailto:korupcijosprevencija@edu.ktkt.lt) .
12. Vidiniu kanalu gautą pranešimą kompetentingas subjektas tą pačią dieną užregistruoja atskirame registre „Korupcija“.
13. Informacija apie pažeidimą, gauta Kolegijos kitu elektroninio pašto adresu, nei nurodyta Aprašo 10.2 papunktyje, neregistruojama ir persiunčiama Aprašo 10.2 papunktyje nurodytu elektroninio pašto adresu. Šiame punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti nedelsiant ištrinta.
14. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys ir informaciją apie pažeidimą nagrinėjantys asmenys.
15. Kompetentingas subjektas, gavęs informaciją apie pažeidimą ir ją pateikusiam asmeniui pageidaujant, nedelsdamas raštu informuoja šį asmenį apie informacijos gavimo faktą.
16. Kolegijos darbuotojai, kurie pagal atliekamas funkcijas turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, ir asmenys, nurodyti Aprašo 13 punkte, yra supažindinami su atsakomybe už Įstatyme ir (ar) kituose teisės aktuose nustatytų pranešėjų apsaugos reikalavimų pažeidimą ir privalo pasirašyti konfidencialumo pasižadėjimą (Aprašo 2 priedas) bei įsipareigoti neatskleisti tokios informacijos ar duomenų trečiosioms šalims.
17. Visa pagal Aprašą gauta informacija priskiriama konfidencialiai informacijai.
18. Kolegijos darbuotojai, kuriems pagal pareigas tapo žinomi asmens, pateikusio informaciją apie pažeidimą, duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo, bei pasibaigus darbo ar sutartiniams santykiams su Kolegija neterminuotą laikotarpį.
19. Reikalavimas užtikrinti konfidencialumą netaikomas, kai to raštu prašo asmuo, pateikiantis ar jau pateikęs informaciją apie pažeidimą arba pastaroji yra žinomai melaginga.
20. Asmens ar Kolegijos darbuotojo, pateikusio informaciją apie pažeidimą, duomenų ir kitos informacijos pateikimas ikiteisminio tyrimo ar kitoms pažeidimus tiriančioms kompetentingoms institucijoms, neatskleidžiant šių duomenų Kolegijoje, nelaikomas konfidencialumo pažeidimu.
21. **KOMPETENTINGAS SUBJEKTAS**
22. Kolegijos direktorius paskiria kompetentingą subjektą, kuris Kolegijoje administruoja vidinį kanalą. Kompetentingu subjektu skiriamas asmuo, kurio reputacija ir kvalifikacija nekelia abejonių dėl jo galimybių tinkamai įgyvendinti Aprašo nuostatas.
23. Aprašo reikalavimus įgyvendinančiam kompetentingam subjektui negali būti daromas poveikis ar kitaip trukdoma atlikti jam šiame Apraše priskirtas funkcijas.
24. Kompetentingas subjektas, įgyvendindamas Aprašo reikalavimus, atlieka šias funkcijas:
    1. analizuoja ir tiria vidiniu kanalu gautą informaciją apie pažeidimus;
    2. užtikrina vidiniu kanalu informaciją apie pažeidimą pateikusio asmens konfidencialumą;
    3. bendradarbiauja su Kolegijos darbuotojais, padaliniais, kompetentingomis institucijomis teikdamas ir (ar) gaudamas reikalingą informaciją;
    4. renka ir kaupia nuasmenintus statistinius duomenis apie gautų pranešimų skaičių ir jų nagrinėjimo rezultatus;
    5. atlieka kitas Apraše nustatytas funkcijas.
25. Kompetentingas subjektas, vykdydamas jam priskirtas funkcijas, turi teisę:
    1. gauti reikalingą informaciją ir duomenis iš darbuotojų, padalinių;
    2. tirdamas vidiniu kanalu gautą informaciją apie pažeidimą priimti su tyrimo atlikimu susijusius sprendimus, kurie yra privalomi visiems Kolegijos darbuotojams ir padaliniams.
26. Informacija apie paskirtą kompetentingą subjektą, jo kontaktus, taip pat apie informacijos apie pažeidimus teikimo ir nagrinėjimo įstaigoje procedūrą teikiama Kolegijos vidiniais ir (arba) išoriniais komunikavimo kanalais.
27. **PRANEŠIME PATEIKTOS INFORMACIJOS APIE PAŽEIDIMĄ VERTINIMAS, NAGRINĖJIMAS, SPRENDIMŲ PRIĖMIMAS**
28. Kompetentingas subjektas, gavęs pranešimą, kuris atitinka šio Aprašo 7 ir 8 punkte nustatytus reikalavimus, nedelsdamas, bet ne vėliau nei per 3 darbo dienas nuo pranešimo gavimo dienos, imasi vertinti gautą informaciją apie pažeidimą.
29. Kompetentingas subjektas, atlikęs informacijos apie pažeidimą vertinimą ir nustatęs, kad:
    1. pranešime pateikta informacija priskirtina nagrinėti išimtinei Lietuvos Respublikos prokuratūros kompetencijai, nedelsdamas, bet ne vėliau kaip per 5 darbo dienas nuo pranešimo gavimo dienos, persiunčia jį Lietuvos Respublikos prokuratūrai ir apie tai praneša pranešimą pateikusiam asmeniui;
    2. iš pranešime nurodytos informacijos yra pagrindas manyti, kad galbūt buvo padarytas kitas, išimtinei Lietuvos Respublikos prokuratūros kompetencijai nepriskirtas nagrinėti, teisės aktų pažeidimas, nedelsdamas, bet ne vėliau kaip per 5 darbo dienas nuo pranešimo gavimo dienos, persiunčia jį institucijai, įgaliotai tirti tokius pažeidimus, ir apie tai praneša pranešimą pateikusiam asmeniui.
30. Kompetentingas subjektas nenagrinėja pranešimų ir apie tai praneša informaciją apie tai pažeidimą pateikusiam asmeniui, jeigu:
    1. pateikta informacija apie pažeidimą neatitinka Įstatymo nuostatų;
    2. pranešimas grindžiamas akivaizdžiai tikrovės neatitinkančia informacija;
    3. asmuo į kompetentingą subjektą kreipiasi pakartotinai dėl tų pačių aplinkybių, kai prieš tai pateikta informacija apie pažeidimą Apraše nustatyta tvarka buvo išnagrinėta ir dėl jos priimtas sprendimas.
31. Kompetentingas subjektas, atlikęs informacijos apie pažeidimą vertinimą, priima vieną iš šių sprendimų:
    1. persiųsti pranešimą pagal kompetenciją kitai institucijai nustačius šio Aprašo 26.1–26.2 papunkčiuose nurodytas aplinkybes;
    2. kreiptis į Kolegijos direktorių dėl Kolegijos darbuotojo galimai padaryto darbo pareigų tyrimo;
    3. atsisakyti nagrinėti pranešimą, jei yra bent vienas iš šio Aprašo 27 punkte nurodytų pagrindų.
32. Kompetentingas subjektas per 5 darbo dienas nuo informacijos apie pažeidimą gavimo raštu informuoja Kolegijos direktorių ir asmenį, pateikusį informaciją apie pažeidimą, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas.
33. Kompetentingas subjektas, baigęs nagrinėti informaciją apie pažeidimą, nedelsdamas raštu informuoja asmenį, pateikusį informaciją apie pažeidimą, apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis. Nustačius pažeidimo padarymo faktą, kompetentingas subjektas informuoja informaciją apie pažeidimą pateikusį asmenį, ar buvo taikyta atsakomybė asmeniui, padariusiam nusižengimą.
34. Jei informaciją apie pažeidimą pateikęs asmuo negavo atsakymo arba Kolegijoje nebuvo imtasi veiksmų reaguojant į pateiktą informaciją, jis, vadovaudamasis Įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir pateikti nustatytos formos pranešimą apie pažeidimą.
35. Asmuo, pateikęs informaciją apie pažeidimą, dėl jam galimo ar daromo neigiamo poveikio susijusios su informacijos apie pažeidimą pateikimo faktų, gali konsultuotis su kompetentingu asmeniu dėl savo teisių gynimo būdų ar priemonių, taip pat vadovaudamasis Įstatymo 11 straipsnio 2 dalimi, gali pranešimu kreiptis į kompetentingą instituciją su prašymu suteikti jam pranešėjo statusą.
36. **BAIGIAMOSIOS NUOSTATOS**
37. Kompetentingas subjektas teikia konsultacijas Kolegijos darbuotojams Įstatymo, Vidinių kanalų tvarkos aprašo ir šio Aprašo įgyvendinimo klausimais.
38. Darbuotojo, teikiančio informaciją apie pažeidimą, asmens duomenys tvarkomi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB ir kitų teisės aktų, reglamentuojančių asmens duomenų tvarkymą, nustatyta tvarka.
39. Aprašas gali būti keičiamas arba pripažįstamas netekusiu galios Kolegijos direktoriaus įsakymu.

Informacijos apie pažeidimus teikimo ir

tvarkymo Kauno technikos kolegijoje

tvarkos aprašo 1 priedas

**(Pranešimo apie pažeidimą forma)**

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |  |  |
| --- | --- | --- |
| Asmens, pranešančio apie pažeidimą, duomenys | | |
| Vardas, pavardė |  | |
| Asmens kodas |  | |
| Darbovietė (su Kolegija siejantys ar sieję darbo ar sutartiniai santykiai) |  | |
| Pareigos |  | |
| Telefonas (pastabos dėl susisiekimo) |  | |
| Asmeninis el. paštas arba gyvenamosios vietos adresas |  | |
| Informacija apie pažeidimą | | |
| 1. Apie kokį pažeidimą pranešate? Kokio pobūdžio tai pažeidimas? | | |
| 2. Kas padarė šį pažeidimą? Kokie galėjo būti pažeidimą darančio asmens motyvai? | | |
| 3. Pažeidimo padarymo vieta, laikas. | | |
| Duomenys apie pažeidimą padariusį asmenį ar asmenis | | |
| Vardas, pavardė |  | |
| Darbovietė |  | |
| Pareigos |  | |
| 4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie. | | |
| 5. Ar yra kitų pažeidimo liudininkų? Jei taip, pateikite jų kontaktinius duomenis. | | |
| Duomenys apie pažeidimo liudininką ar liudininkus | | |
| Vardas, pavardė |  | |
| Pareigos |  | |
| Darbovietė |  | |
| Telefonas |  | |
| El. paštas |  | |
| 6. Kada pažeidimas buvo padarytas ir kada apie jį sužinojote arba jį pastebėjote? | | |
| 7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. | | |
| 8. Ar apie šį pažeidimą jau esate kam nors pranešęs? Jei pranešėte, kam pranešėte ir ar gavote atsakymą? Jei gavote atsakymą, nurodykite jo esmę. | | |
| 9. Papildomos pastabos ir komentarai. | | |
| □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga. | | |
| □ Pranešimas teikiamas vadovaujantis Lietuvos Respublikos pranešėjų apsaugos įstatymu. | | |
| Noriu, kad man būtų taikomos Lietuvos Respublikos pranešėjų apsaugos įstatymo nuostatos dėl pranešėjų statuso įgijimo. □Taip □ Ne | | |
| Pageidauju, kad būčiau informuotas apie priimtus sprendimus:  *(reikiamą pažymėti)*  □ TAIP □ NE | | |
| Pageidauju, kad nebūtų atskleisti mano asmens duomenys:  *(reikiamą pažymėti)*  □ TAIP □ NE | | |
| Data | | Parašas |

\_\_\_\_\_\_\_\_\_\_\_\_\_\_

Informacijos apie pažeidimus teikimo ir

tvarkymo Kauno technikos kolegijoje

tvarkos aprašo 2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė, pareigos)*

**KONFIDENCIALUMO PASIŽADĖJIMAS**

202\_ m. d.

Kaunas

1. Aš suprantu, kad, eidamas savo pareigas Kauno technikos kolegijoje, turėsiu prieigą prie informacijos apie asmenis, kuriems, vadovaujantis Lietuvos Respublikos pranešėjų apsaugos įstatymo nuostatomis, taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.

2. Aš žinau, kad konfidencialią informaciją sudaro asmens, Lietuvos Respublikos pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita, jį tiesiogiai ar netiesiogiai identifikuoti leidžianti, informacija.

3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Lietuvos Respublikos pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti Kolegijos direktoriui apie bet kokią pastebėtą ar sužinotą situaciją, kuri galėtų kelti grėsmę tokios informacijos saugumui ir konfidencialumui užtikrinti.

4. Aš žinau, kad šis pasižadėjimas galios visą mano darbo laiką šioje įstaigoje, taip pat man pradėjus eiti kitas pareigas arba pasibaigus darbo arba kitiems sutartiniams santykiams.

5. Aš esu susipažinęs su Lietuvos Respublikos pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.

6. Aš esu įspėtas, kad jeigu pažeisiu šį pasižadėjimą, man gali būti taikoma atsakomybė už Lietuvos Respublikos pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas ir pavardė)*

\_\_\_\_\_\_\_\_\_\_\_\_\_\_